Diari Oficial de la Generalitat Valenciana


Sumari del DOGV 5130, del 08-11-2005 (2005/11322)

RESOLUCIÓ de 10 d'octubre de 2005, de la Secretaria Autonòmica de Telecomunicacions i Societat de la Informació, per la qual es dóna publicitat a les declaracions de polítiques de certificació de certificats reconeguts en dispositiu segur per a ciutadans i de certificats reconeguts en suport programari per a ciutadans.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5130

Data del DOGV
:   08-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11474


Data del document
:   10-10-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * telecomunicació
    * comunicació de dades
    * signatura electrònica

RESOLUCIÓ de 10 d'octubre de 2005, de la Secretaria Autonòmica de Telecomunicacions i Societat de la Informació, per la qual es dóna publicitat a les declaracions de polítiques de certificació de certificats reconeguts en dispositiu segur per a ciutadans i de certificats reconeguts en suport programari per a ciutadans. [2005/X11779]  
Per mitjà del Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana es regula l'efectiva implantació de la firma electrònica en l'àmbit de les relacions entre l'administració i esta amb el ciutadà, i es desenvolupa una Autoritat de Certificació pròpia, i la dota de la infraestructura necessària per a l'emissió i la gestió de claus i certificats per a la utilització de la firma electrònica avançada.   
L'article 9.4, apartats b, c, d i e d'este mateix decret expressa que correspon a l'autoritat certificadora redactar, mantindre, revisar i aprovar les polítiques de certificació que regixen el funcionament dels servicis de certificació.  
Per Resolució de 12 de novembre de 2004, de la Secretaria Autonòmica de Telecomunicacions i Societat de la Informació, es dóna publicitat a les declaracions de polítiques de certificació de certificats d'aplicació, de certificats reconeguts en dispositiu segur per a ciutadans i de certificats reconeguts en suport programari per a ciutadans.  
Com el decret establix, correspon a l'Autoritat de Certificació documentar i publicar les polítiques de tal manera que siguen accessibles i comprensibles per les parts interessades, enteses estes com les que faran ús dels certificats de firma electrònica, com a titulars o com a parts confiants, així com revisar les polítiques de certificació existent de tal forma que es puguen detectar i corregir anomalies tant tècniques com de procediment o d'aplicació de les directrius marcades per les polítiques de certificació.   
Per imperatiu legal de la Llei 59/2003, de Firma Electrònica, l'Autoritat Certificadora constituïx un aval bancari per a afrontar el risc de la responsabilitat pels danys i perjuís que puga ocasionar l'ús dels certificats que s'expedisca. Açò s'ha de publicar en els documents de polítiques de certificació que queden afectats per este. Aprofitant estes modificacions, s'adequa el format dels documents a la ZAJ 2865, que és el format actualitzat i mundialment utilitzat per totes les autoritats de certificació per a donar publicitat a estes polítiques de certificació. Per això es fa necessària una revisió i modificació d'estos, per a complir l'article 20.2 de la Llei 59/2003, de Firma Electrònica, i actualitzar el format del document, i és per això que resolc:  
Aprovar els nous documents de polítiques de certificació següent: Política de certificació de certificats reconeguts en dispositiu segur per a ciutadans, versió 4.0 i Política de certificació de certificats de reconeguts en suport programari per a ciutadans, versió 3.0, tot garantint-ne la coherència amb el Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana, amb la Llei 59/2003, de 19 de desembre, de Firma Electrònica, i la Directiva 1999/99/CE del Parlament Europeu i del Consell, de 13 de desembre de 1999, i autoritze la seua publicació íntegra en la pàgina web de l'Autoritat de Certificació de la Comunitat Valenciana (www.accv.es/cps).  
València, 10 d'octubre de 2005.. La secretaria autonòmica de Telecomunicacions i Societat de la Informació: Blanca Martínez de Vallejo Fuster.